Silvioideos

A dos **silvioideos** (**Sylvioidea**) é unha superfamilia de paseriformes da suborde dos páseros e infraorde dos paséridos, cuxa subdivisión en familias estivo moi controvertida durante moitos anos, familias que aínda hoxe están situadas por moitos autores dentro da superfamilia dos muscicapoideos.

Despois de servir durante moito tempo de categoría *caixón de xastre*, foi revisada en profunfidade e refundada grazas ao labor de Cracraft *et al*. no ano 2004, incluíndo a súa separación da superfamilia dos certioideos.

Aquí, considérase que comprende 22 familias con case 1 300 especies.

## Taxonomía 
### Descrición 
A superfamilia foi descrita en 1990 polos biólogos moleculares e ornitólogos estadounidenses Charles Sibley e Jon Edward Ahlquist. 
  
### Etimoloxía 
O nome científico *Sylvioidea* está formado sobre a base da raíz do nome do seu xénero tipo, *Sylvia*, cuxa especie *Sylvia atricapilla* é, á súa vez, a especie tipo da familia dos silvíidos, coa adición da desinencia do latín científico *-oidea*, plural neutro de *-oideus*, tirado da foma do grego antigo -ειδής, *-eidḗs*, da raíz de εἶδος, *eĩdos* "forma", "aspecto", "aparencia", precedida da vogal epentética de unión *-o-*, para facilitar a pronuncia.

### Clasificación 
#### Familias 
* Acrocephalidae
* Aegithalidae
* Alaudidae
* Bernieridae
* Cettidae
* Cisticolidae
* Donacobiidae
* Hirundinidae
* Hyliidae
* Leiothrichidae
* Locustellidae  
* Macrosphenidae
* Nicatoridae
* Panuridae
* Paradoxornithidae
* Pellorneidae
* Phylloscopidae
* Pnoepygidae
* Pycnonotidae
* Sylviidae 
* Timaliidae
* Zosteropidae               

## Filoxenia 
A taxonomía dos silvioideos tivo unha historia complexa. O taxon foi proposto en 1990, na taxonomía de Sibley-Ahlquist, Os sílvíidos e os timalíidos foron sometidos a importantes revisións despois de serviren de *vertedoiro*, e numerosas familias novas foron creadas ou restauradas, como as dos panúridos, os estenostíridos (desprazada de contado para os Paroidea), os nicatóridos, os macrosfénidos, os acrocefálidos, os donacobíidos, os berniéridos, os locustélidos, os pnepíxidos, os hilíidos (creada para albergar á única especie *Hylia prasina*, considerada *incertae sedis* polo Congreso Ornitolóxico Internacional), os céttidos, os filloscópidos, os pelorneidos e os leiotríquidos.

## Galería dalgunhas especies 

Bartmeise(Cropped) by Wolfram Riech.jpg|*Panurus biarmicus*(Panuridae)
Alauda arvensis 2.jpg|*Alauda arvensis*(Alaudidae)
Brown-eared Bulbul 1.jpg|*Hypsipetes amaurotis*(Pycnonotidae)
Madagascar Bulbul RWD.jpg|*Hypsipetes madagascariensis*(Pycnonotidae)
Landsvale.jpg|*Hirundo rustica*(Hirundinidae)
Stelgidopteryx ruficollis -Manizales, Caldas, Colombia-8.jpg|*Stelgidopteryx ruficollis*(Hirundinidae)
Eastern Nicator (Nicator gularis).jpg|*Nicator gularis*(Nicatoridae)
Sphenoeacus afer.jpg|*Sphenoeacus afer*(Macrosphenidae)
Chestnut-headed tesia.jpg |*Cettia castaneocoronata*(Cettiidae)
ErythrocercusLivingstoneiSmit.png|*Erythrocercus livingstonei*(Erythrocercidae)
Aegithalos caudatus vogelartinfo chris romeiks R7F2607.jpg |*Aegithalos caudatus*(Aegithalidae)
Flickr - Rainbirder - Willow Warbler (Phylloscopus trochilus).jpg |*Phylloscopus trochilus*(Phylloscopidae)
Long-billed Greenbul.jpg |*Bernieria madagascariensis*(Bernieridae)
Zitting Cisticola - Cisticola juncidis.JPG|*Cisticola juncidis*(Cisticolidae)
Chestnut-capped-Babbler (8713230888).jpg|*Timalia pileata*(Timaliidae)
Sardinian Warbler.jpg|*Sylvia melanocephala*(Sylviidae)
Red-billed Leiothrix Mangoli Nainital Uttarakhand 03.02.2015.jpg|*Leiothrix lutea*(Leiothrichidae)
Flickr - Rainbirder - Ceylon White-eye (Zosterops ceylonensis).jpg|*Zosterops ceylonensis*(Zosteropidae)

## Notas 
## Véxase tamén 
### Bibliografía 
* Ericson, P. G. P. & Johansson, U. S. (2003): "Phylogeny of Passerida (Aves: Passeriformes) based on nuclear and mitochondrial sequence data". *Molecular Phylogenetics and Evolution* **29**: 126–138.
* Beresford, P., Barker F. K., Ryan P. G. & Crowe, T. M. (2005): "African endemics span the tree of songbirds (Passeri): molecular systematics of several evolutionary 'enigmas'". *Proc. R. Soc. Biol. Sci*. Ser. B **272**: 849–858.  Ver texto completo.
* Alström, P., Ericson, P. G. P., Olsson, U. & Sundberg, P. (2006): "Phylogeny and classification of the avian superfamily Sylvioidea". *Molecular Phylogenetics and Evolution* **38**: 381–397. PDF .
* Gelang, M., Cibois, A., Pasquet, E., Olsson, U., Alström, P. & Ericson, P. G. P. (2009): "Phylogeny of babblers (Aves, Passeriformes): major lineages, family limits and classification". *Zoologica Scripta* **38**: 225–236.
* Fregin, S., Haase, M., Olsson, U. & Alström, P. (2012): "New insights into family relationships within the avian superfamily Sylvioidea (Passeriformes) based on seven molecular markers". *BMC Evolutionary Biology* **12**: 157. Ver texto completo.

### Outros artigos 
* Paseriformes
* Páseros
* Paséridos

### Ligazóns externas 
* Sylvioidea  en Fauna Europaea.
* Sylvioidea en Tree of Life.